
P R E D B E Ž N Á  I N F O R M Á C I A
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh vyhlášky Ministerstva práce, sociálnych vecí a rodiny SR,  ktorou sa mení vyhláška Ministerstva práce, sociálnych vecí a rodiny Slovenskej republiky č. 51/2025 Z. z., ktorou sa vykonávajú niektoré ustanovenia zákona č. 376/2024 Z. z. o integrovanej posudkovej činnosti a o zmene a doplnení niektorých zákonov  a zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (ďalej len „návrh vyhlášky“)
2. Základné ciele právnej úpravy:
Primárnym cieľom návrhu vyhlášky je zosúladenie so zákonom č. 376/2024 Z. z. o integrovanej posudkovej činnosti a o zmene a doplnení niektorých zákonov (ďalej len „zákon o integrovanej posudkovej činnosti“) a zákonom č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (ďalej len „zákon o peňažných príspevkoch na kompenzáciu“) z dôvodu prijatých legislatívnych zmien uvedených zákonov. Tieto zmeny  boli prijaté zákonom č. 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov v  znení zákona č. 253/2026 Z. z. z 23. septembra 2026. Zámerom je prijať aj parciálne zmeny smerujúce k podpore efektívnosti postupov pri výkone integrovanej posudkovej činnosti. 
3. Zhodnotenie súčasného stavu:
Vyhláškou Ministerstva práce, sociálnych vecí a rodiny Slovenskej republiky č. 51/2025 Z. z sa vykonávajú niektoré ustanovenia zákona o integrovanej posudkovej činnosti a zákona o peňažných príspevkoch na kompenzáciu. Zákonom č. 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov v  znení zákona č. 253/2026 Z. z.  boli prijaté legislatívne zmeny oboch vyššie uvedených zákonov, ktoré je potrebné premietnuť aj do vykonávacieho predpisu. Integrovaná posudková činnosť sa začala vykonávať v septembri 2025. Na základe skúseností z doterajšej aplikácie je zámerom prijať aj parciálne zmeny v záujme podporiť efektívnosť postupov úradov práce, sociálnych vecí a rodiny. 
4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.
Kontaktné údaje:
Ministerstvo práce, sociálnych vecí a rodiny Slovenskej republiky
sekcia sociálnej a rodinnej politiky 
Špitálska č. 4, 6, 8
816 43 Bratislava
email: martin.trnovec@employment.gov.sk, renata.paucinova@employment.gov.sk  

5. Predpokladaný termín začatia pripomienkového konania: 
November 2026
